КОМИ РЕСПУБЛИКАЛÖН ОЛАНПАС

**«2008 – 2012 вояс вылö «Коми Республикаын уна патераа керкаяс капитальнöя дзоньталöмын отсöг» торъя мога республиканскöй уджтас йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья**. Пыртны «2008 – 2012 вояс вылö «Коми Республикаын уна патераа керкаяс капитальнöя дзоньталöмын отсöг» торъя мога республиканскöй уджтас йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2008, 5 №, 198 ст.; 2009, 11 №, 166 ст.) татшöм вежсьöмъяс:

«2008 – 2012 вояс вылö «Коми Республикаын уна патераа керкаяс капитальнöя дзоньталöмын отсöг» торъя мога республиканскöй уджтасын, мый вынсьöдöма индöм Оланпасöн (содтöдын) (водзö – Уджтас):

1. Уджтаслöн паспортын:

1) «Уджтас финансируйтан мында да источникъяс» стрöкаын «604 413,0» да «23 485,0» лыдпасъяс лöсялöмöн вежны «592 340,5» да «11 412,5» лыдпасъясöн;

2) «Уджтас олöмö пöртан виччысяна медшöр кывкöртöдъяс» стрöкаын:

а) мöд абзацын «1 384» лыдпас вежны «1 233» лыдпасöн;

б) коймöд абзац гижны тадзи:

«бурмöдны олан условиеяссö 104 600 гражданалысь;».

2. «Уджтас мероприятиеяслöн система» V юкöдлöн 5, «I юкöдув кузя ставыс» да «Уджтас кузя ставыс» позицияяслöн 4 да 6 графаясын «604 413,0» да «23 485,0» лыдпасъяс лöсялöмöн вежны «592 340,5» да «11 412,5» лыдпасъясöн.

3. «Уджтас олöмö пöртöмысь кывкöртöдъяс донъялöм да Уджтаслысь виччысяна бюджетнöй, экономическöй да социальнöй бурлун донъялöм» VI юкöдын:

1) мöд абзацын «1 384» лыдпас вежны «1 233» лыдпасöн;

2) коймöд абзац гижны тадзи:

«бурмöдны олан условиеяссö 104 600 гражданалысь;»;

3) 1 таблицаын:

а) 1 позицияса 4 графаын «500» лыдпас вежны «349» лыдпасöн;

б) 2 позицияын:

2 графаын «семья» кыв вежны «граждана» кывйöн;

4 графаын «30,0» лыдпас вежны «32,8» лыдпасöн.

4. «Уджтас сьöмöн могмöдöм» VII юкöдын:

1) медводдза абзацын «604 413,0» лыдпас вежны «592 340,5» лыдпасöн;

2) 2 таблицаын 1 да «Уджтас кузя ставыс» позицияяслöн «Ставыс» да «2009 во» графаясын «604 413,0» да «23 485,0» лыдпасъяс лöсялöмöн вежны «592 340,5» да «11 412,5» лыдпасъясöн.

**2 статья**. Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы лöсьöдны ассьыс нормативнöй правовöй актъяссö тайö Оланпас серти.

Коми Республикаса Юралысь В.А. Торлопов

Сыктывкар

2009 вося сентябр 30 лун

78-РЗ №

Вудж. Кузнецова Н.А., 2 073 пас